text: [{"text_idx": "#000002", "text": "Fra\u0301grei\u00f0ingin fra\u0301 ty\u0301\u00f0andi tankasmi\u00f0juni sigur, at eitt dru\u0301gt kri\u0301ggj i\u0301 Ukrainu for\u00f0ar USA i\u0301 at savna seg um kappingina mo\u0301ti Kina og \u00f8kir vandan fyri kjarnorkukri\u0301ggi og beinlei\u00f0is kri\u0301ggi millum NATO og Russland."}, {"text_idx": "#000003", "text": "Ukrainskir hermenn n\u00e6rhendis hermo\u0301tinum i\u0301 Donetsk landslutinum, 1. februar 2023. (Oleksandr Ratushniak/Reuters)"}, {"text_idx": "#000004", "text": "RAND Corporation gav eina ny\u0301ggja fra\u0301grei\u00f0ing u\u0301t, sum a\u0301varar um at eitt \u201clangdrigi\u00f0 kri\u0301ggj\u201d i\u0301 Ukrainu er i\u0301mo\u0301ti a\u0301hugama\u0301lunum hja\u0301 USA, og bry\u0301tur sostatt fra\u0301 sjo\u0301narmi\u00f0unum hja\u0301 mongum av heykunum i\u0301 Washington, at USA skal stu\u00f0la stri\u0301\u00f0num mo\u0301ti Russlandi i\u0301 longri ti\u0301\u00f0."}, {"text_idx": "#000005", "text": "Rand Corporation er ein sokalla\u00f0ur \u2018think tank\u2019, (stundum nevnt \u2018tankasmi\u00f0ja\u2019 a\u0301 f\u00f8royskum) sum er fi\u0301ggja\u00f0 beinlei\u00f0is av amerikanska herinum, har ko\u0301sin fyri amerikanskan uttanri\u0301kispolitikk mangan ver\u00f0ur stungin u\u0301t i\u0301 korti\u00f0, eisini heykakendi politikkurin mo\u0301tvegis Moskva. Ein fra\u0301grei\u00f0ing fra\u0301 2019 vi\u00f0 heitinum \u201dExtending Russia\u201d (at toyggja Russland), kanna\u00f0i vandar og fyrimunir og hvussu USA kundi royna at toyggja Russland. Mong av uppskotunum, i\u00f0 koma fra\u0301 RAND ta\u0301, eru si\u0301\u00f0ani sett i\u0301 verk, eitt nu\u0301 a\u0301lopsva\u0301pnastu\u00f0ul til Ukraina, revsitilt\u00f8k mo\u0301ti Russlandi, og for\u00f0ingar fyri russiskum u\u0301tflutningi av gassi og olju."}, {"text_idx": "#000006", "text": "Ny\u0301ggja fra\u0301grei\u00f0ingin fra\u0301 Rand Corporation kallast \u201cAvoiding a Long Long War\u201d ella a\u0301 f\u00f8royskum \u201cat sleppa undan einum dru\u0301gvum kri\u0301ggi.\u201d Ny\u0301ggja fra\u0301grei\u00f0ingin kannar vandarnar vi\u00f0 verandi orrustuni og a\u0301sannar, at eitt dru\u0301gt kri\u0301ggj \u00f8kir vandan fyri kjarnorkukri\u0301ggi."}, {"text_idx": "#000008", "text": "\u201cKjak i\u0301 Washington um kri\u0301ggi\u00f0 millum Russland og Ukraina sny\u0301r seg i\u0301 vaksandi mun um, hvussu ta\u00f0 kann enda. Fyri at upply\u0301sa ta\u00f0 kjaki\u00f0, vi\u0301sir sjo\u0301narhorni\u00f0 vit her leggja fram, a\u0301 vegir, sum kri\u0301ggi\u00f0 kann u\u0301tvikla seg, og hvussu alternativar ko\u0301sir kunnu a\u0301virka a\u0301hugama\u0301lini hja\u0301 USA. H\u00f8vundarnir tala fyri, at umframt at minka um vandan fyri o\u0301gvusligari her\u00f0ing av stri\u0301\u00f0num, so h\u00f8vdu a\u0301hugama\u0301lini hja\u0301 USA veri\u00f0 best t\u00e6nt, um sleppast kann undan einum longdum stri\u0301\u00f0i.\u201d"}, {"text_idx": "#000009", "text": "H\u00f8vundarnir siga, at kri\u0301ggi\u00f0 i\u0301 Ukraina ger ta\u00f0 truplari fyri USA at mi\u00f0savna si\u0301ni a\u0301t\u00f8k at fyrireika seg i\u0301 mun til eitt framti\u0301\u00f0ar stri\u0301\u00f0 mo\u0301ti Kina."}, {"text_idx": "#000010", "text": "\u201cEvnini hja\u0301 USA at mi\u00f0savna seg um a\u00f0rar alheims ra\u00f0festingar \u2014 serliga, kapping vi\u00f0 Kina \u2014 fara at vera avmarka\u00f0 so leingi sum kri\u0301ggi\u00f0 leggur hald a\u0301 ti\u0301\u00f0ina hja\u0301 emb\u00e6tisverkinum og resursurnar i\u0301 herinum,\u201d sigur fra\u0301grei\u00f0ingin."}, {"text_idx": "#000011", "text": "Fra\u0301grei\u00f0ingin sigur at st\u00f8rsta vandama\u0301li\u00f0 vi\u00f0 einum longdum kri\u0301ggi i\u0301 Ukrainu er, at ta\u00f0 vildi skapt ein \u201clongdan h\u00e6kka\u00f0an va\u0301\u00f0a fyri at Russland tekur kjarnorku va\u0301pn i\u0301 ny\u0301tslu, og fyri einum kri\u0301ggi millum NATO og Russland.\u201d Vi\u0301\u00f0ari stendur at \u201cat sleppa s\u00e6r undan hesum ba\u0301\u00f0um her\u00f0ingunum av stri\u0301\u00f0num er av allarst\u00f8rsta ty\u0301dningi fyri USA.\u201d"}, {"text_idx": "#000012", "text": "Ta\u0301 i\u00f0 ta\u00f0 kemur til at Ukraina skal vinna aftur meira land\u00f8ki, i\u00f0 Russland hevur hersett, sigur fra\u0301grei\u00f0ingin, at hetta er einans ein \u201cminni ty\u0301\u00f0andi fyrimunur\u201d og ta\u00f0 at \u201csleppa undan einum dru\u0301gvum kri\u0301ggi er eisini ein h\u00e6gri prioritetur fyri USA, enn at syrgja fyri munandi st\u00f8rri land\u00f8ki aftur kemur undir Ukrainskt r\u00e6\u00f0i.\u201d Fra\u0301grei\u00f0ingin setur ta\u00f0, \u201cat fa\u0301a Russland at vikna\u201d, sum ein st\u00f8rri fyrimun fyri USA, heldur enn at Ukraina vinnur land\u00f8ki, men ta\u00f0 er framvegis ikki vert va\u0301\u00f0an fyri einum dru\u0301gvum kri\u0301ggi."}, {"text_idx": "#000013", "text": "Fra\u0301grei\u00f0ingin vi\u00f0urkennir, at ta\u00f0 i\u0301 l\u00f8tuni er li\u0301til vo\u0301n fyri fri\u00f0arsamra\u0301\u00f0ingum, og skjy\u0301tur upp at USA kundi \u201csett sum treyt fyri komandi herna\u00f0arhja\u0301lp, at Ukraina vil binda seg til at samra\u0301\u00f0ast.\u201d Eitt anna\u00f0 uppskot til tess at fa\u0301a samra\u0301\u00f0ingar i\u0301 lag, er at USA skal seta treytir upp fyri at taka av revsitilt\u00f8k mo\u0301ti Russlandi. H\u00f8vundarnir a\u0301sanna at Biden-umsitingin onga roynd hevur gj\u00f8rt til tess at try\u0301sta stri\u0301\u00f0andi partarnar til samra\u0301\u00f0ingarbor\u00f0i\u00f0 at tosa um fri\u00f0."}, {"text_idx": "#000014", "text": "Ni\u00f0urst\u00f8\u00f0an sigur, at vegna politisku st\u00f8\u00f0una i\u0301 USA, so er ein \u201cdramatisk broyting\u201d i\u0301 Ukrainapolitikkinum hja\u0301 USA ikki sannli\u0301k. Men h\u00f8vundarnir siga, at vi\u00f0 at \u201cmenna hesi ambo\u00f0ini nu\u0301 og si\u0301\u00f0ani brei\u00f0a tey u\u0301t til Ukraina og tey sameindu hja\u0301 USA, so kann ta\u00f0 hja\u0301lpa til at fa\u0301a eina gongd i\u0301 lag, sum kann enda kri\u0301ggi\u00f0 vi\u00f0 eini samra\u0301\u00f0ingarloysn innan ein ti\u0301\u00f0arkarm, sum gagnar amerikanskum a\u0301hugama\u0301lum.\u201d"}, {"text_idx": "#000017", "text": "Takk fyri at tu\u0301 vitjar Hinvegin.fo"}, {"text_idx": "#000022", "text": "\"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti"}, {"text_idx": "#000028", "text": "\"Vit stongdu ikki ein einasta McDonalds, ta\u0301 i\u00f0 USA gj\u00f8rdi innra\u0301s i\u0301 Irak\" - klipp u\u0301r samr\u00f8\u00f0u vi\u00f0 Glenn Diesen, professara"}, {"text_idx": "#000029", "text": "Sveisarar krevja fo\u0301lkaatkv\u00f8\u00f0u um at varveita rei\u00f0an pening"}, {"text_idx": "#000030", "text": "\"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands Er Putin ein kri\u0301gsgalin einar\u00e6\u00f0isharri, sum einans ynskir russiskt heimsveldi? Pra\u0301t vi\u00f0 Jeff Sachs vi\u00f0 F\u00d8 tekstiUttanlands"}]